You are here: Home » Content » Sosiale Wetenskappe: Aardrykskunde Graad 5 » Klimaatstreke
KLIMAATSTREKEKlimaatstrekeAs ons nou al hierdie elemente van klimaat in ag neem en kyk hoe dit in Suid-Afrika voorkom, kan ons land in verskillende klimaatstreke verdeel word. Dit word die beste deur middel van 'n kaart uitgebeeld.Figure 1Klimaatstreke in Suid-AfrikaOpsommingOns gaan 'n PRIKKELOPSOMMING maak van die feite wat ons tot nou toe geleer het, om dit beter te probeer onthou.Wat is die eienskappe van 'n goeie opsomming? Woorde moet ekonomies gebruik word (net frases.) Hoofpunte moet uitstaan. Die feite wat jy moet onthou, word so beperk. Die feite is netjies en ordelik gerangskik.Hoe gaan jy te werk om so 'n prikkelopsomming te maak?Dit werk eintlik maar dieselfde as by die geheuekaart: Lees die inligtingstuk vinnig deur om 'n geheelbeeld te verkry. Lees dit weer 'n keer aandagtig deur en maak seker dat jy alles verstaan. (Vra jou onderwyser, indien nodig). Neem 'n liniaal en 'n potlood en onderstreep net die kernwoorde – slegs een of twee woorde per feit. Skryf die kernwoord van die subopskrifte neer en slegs die kernfrases wat jy daaronder onderstreep het. Kontroleer jou eie opsomming en kyk of jy alles verstaan.Jy moet jou eie sinne kan opbou deur van hierdie frases gebruik te maak wanneer jy die feite herroep.Byvoorbeeld:
BOUSTREKE – RSA
Kuslyn land en see ontmoet RSA: min hawens kom voor = dit veroorsaak reëlmatige kuslyn Noorweë: gebroke kuslynKusvlakte lae streke by kus geleë RSA smal Suidwes-Kaap en Natal breedsteMaak nou 'n soortgelyke opsomming van die klimaat van Suid-Afrika.
AssesseringLU 1 AARDRYKSKUNDIGE ONDERSOEKDie leerder is in staat om ondersoekvaardighede te gebruik om aardrykskundige en omgewingsbegrippe en -prosesse te ondersoek.Dit is duidelik wanneer die leerder:bronne met nuttige aardrykskundige inligting kan kies en gebruik; tussen feite en menings onderskei [werk met bronne];inligting kategoriseer; sketskaarte en/of planne na aanleiding van veldwaarnemings en afmetings teken [werk met bronne];deur projekte, bespreking, debat en diagramme, kennis en begrip van die vraagstuk toon [dra die antwoord oor].
« Previous module in collection Reenval
Next module in collection » Plantegroeistreke in SA
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jun 19, 2009 10:12 am -0500. Add to a lens